Så du tilfældigvis ud af vinduet, da der endnu var mørkt? I Nordjylland har der været gode muligheder for at se supermånen, da skydækket i nat ikke har været tæt i den nordvestlige del af landet. Det var nemlig årets ottende fuldmånedag, og en noget speciel én af slagsen. Der var ifølge TV2 Vejret nemlig tale om en såkaldt supermåne, som er en betegnelse for den fuldmåne, som falder sammen med dét tidspunkt på året, hvor Månen er nærmest Jorden. Dette er et fænomen, der kun sker få gange i løbet af året. Når der er supermåne, vil Månen både være større på himlen og lyse betydeligt mere end under en gennemsnitlig fuldmåne. Næste gang der er supermåne er allerede 31. august. Dermed har vi altså to supermåner i samme måned, hvilket går under navnet 'Blå måne'. Se nordjydernes skønne supermåne-billeder herunder.
I Nordjylland var det natten til onsdag muligt at se supermånen.